Tamién se documenta en o dominio lingüistico de l'aragonés a palabra sarra, que ha gosau tener qualque difusión en os textos publicaus en as zaguers decadas por presonas y colectivos de defensa de l'aragonés. Manimenos, por a suya morfolochía no diftongadera, bells autors millor relacionaus con as variants patrimonials d'a luenga aragonesa l'han sinyalau como forma posiblement arcaica (lat. SERRA > sarra) y actualment no present en as parlas vivas, que en Aragón gosa manifestar-se-ie solament como forma fosilizada en a toponimia.